CELEX: 32021R2205
Language: lt
Date: 2021-12-13 00:00:00
Title: Komisijos įgyvendinimo reglamentas (ES) 2021/2205 2021 m. gruodžio 13 d. kuriuo iš dalies keičiamos Reglamento (EB) Nr. 847/2006 nuostatos dėl tam tikros Tailando kilmės paruoštos arba konservuotos žuvies, kurią galima importuoti pagal tarifinę kvotą Nr. 09.0706, kiekio

2021 12 14   
               
               
                  LT
               
               
                  Europos Sąjungos oficialusis leidinys
               
               
                  L 446/38
               
            
         KOMISIJOS ĮGYVENDINIMO REGLAMENTAS (ES) 2021/2205
         2021 m. gruodžio 13 d.
         kuriuo iš dalies keičiamos Reglamento (EB) Nr. 847/2006 nuostatos dėl tam tikros Tailando kilmės paruoštos arba konservuotos žuvies, kurią galima importuoti pagal tarifinę kvotą Nr. 09.0706, kiekio
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. vasario 27 d. Tarybos sprendimą 2006/324/EB dėl Europos bendrijos ir Tailando Karalystės susitarimo sudarymo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą (1), ypač į jo 2 straipsnį,
         kadangi:
         
                     (1)
                  
                  
                     Komisijos reglamentu (EB) Nr. 847/2006 (2) nustatoma tam tikrų rūšių paruoštos ar konservuotos žuvies Bendrijos tarifinių kvotų administravimo tvarka. Europos Sąjungos ir Tailando Karalystės susitarimu pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos (3), nustatomas tam tikrų Sąjungos tarifinių kvotų kiekis, susijęs su iš Tailando importuotinų produktų kiekiais. Susitarimas įsigaliojo 2021 m. liepos 20 d.;
                  
               
                     (2)
                  
                  
                     tame susitarime nustatytas tam tikrų Sąjungos tarifinių kvotų kiekis, susijęs su tam tikrų paruoštų arba konservuotų žuvų kiekiu, turėtų atsispindėti ir Reglamente (EB) Nr. 847/2006;
                  
               
                     (3)
                  
                  
                     todėl Reglamentas (EB) Nr. 847/2006 turėtų būti atitinkamai iš dalies pakeistas;
                  
               
                     (4)
                  
                  
                     tą susitarimą reikia skubiai įgyvendinti, todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną. Šiuo reglamentu daromi pakeitimai taikomi jo įsigaliojimo dieną besitęsiančiam tarifinių kvotų laikotarpiui, todėl būtina nustatyti tuo laikotarpiu taikytinas pereinamojo laikotarpio nuostatas;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 847/2006 pakeitimas
            Reglamentas (EB) Nr. 847/2006 iš dalies keičiamas taip:
            
                        1)
                     
                     
                        1 straipsnio 2 dalis pakeičiama taip:
                        
                           „2.   Leidžiama naudoti metinę 1 054 tonų tarifinę kvotą, kurios neviršijus taikomas atleidimas nuo muitų, skirtą paruoštoms arba konservuotoms sardinėms, pelamidėms, Scomber scombrus ir Scomber japonicus rūšių skumbrėms, Orcynopsis unicolor rūšies žuvims, išskyrus sveikas arba supjaustytas gabalais, klasifikuojamoms priskiriant KN kodą 1604 20 50, importuoti į Sąjungą.“;
                        
                     
                  
                        2)
                     
                     
                        2 straipsnio 2 dalis pakeičiama taip:
                        
                           „2.   iš 1 054 tonų tarifinės kvotos, nustatytos 1 straipsnio 2 dalyje, 423 tonos pagal kvotos numerį 09.0706 skiriama importuojamiems Tailando kilmės produktams, o likusi kvotos dalis, t. y. 631 tona, pagal kvotos numerį 09.0707 skiriama importuojamiems visų trečiųjų šalių, išskyrus Jungtinę Karalystę, kilmės produktams;“.
                        
                     
                  
         
            2 straipsnis
            Pereinamojo laikotarpio nuostatos, taikomos einamuoju tarifinės kvotos laikotarpiu
            
               1.   Šio reglamento įsigaliojimo dieną besitęsiančio likusio tarifinės kvotos laikotarpio kvotos, kurią galima naudoti, kiekis – šiuo reglamentu pakeisto kvotos kiekio ir iki šio reglamento įsigaliojimo dienos jau paskirto kvotos kiekio skirtumas.
            
            
               2.   Jei įsigaliojus šiam reglamentui 2021 m. gruodžio 13 d. taikyta kvota buvo išnaudota, naujas kvotos, kurią galima naudoti, kiekis veiklos vykdytojams paskirstomas pagal chronologinę išleidimo į laisvą apyvartą muitinės deklaracijų priėmimo datų tvarką. Veiklos vykdytojams, kurie einamuoju tarifinės kvotos laikotarpiu, bet iki šio reglamento įsigaliojimo dienos importavo prekes be tarifinės kvotos, jų prašymu ir tiek, kiek galima atsižvelgiant į tarifinės kvotos likutį, kompensuojamas jau sumokėto muito skirtumas.
            
         
         
            3 straipsnis
            Įsigaliojimas
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 13 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 120, 2006 5 5, p. 17.
         
            (2)  2006 m. birželio 8 d. Komisijos reglamentas (EB) Nr. 847/2006, atidarantis Bendrijos tarifines kvotas tam tikrų rūšių paruoštai ar konservuotai žuviai ir nustatantis jų administravimą (OL L 156, 2006 6 9, p. 8).
         
            (3)  OL L 274, 2021 7 30, p. 57.